Document ID: 32012R1017

REGULAMENTUL DE PUNERE ÎN APLICARE (UE) NR. 1017/2012 AL CONSILIULUI
din 6 noiembrie 2012
privind punerea în aplicare a articolului 8a alineatul (1) din Regulamentul (CE) nr. 765/2006 privind măsurile restrictive împotriva Belarus
CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (CE) nr. 765/2006 al Consiliului din 18 mai 2006 privind măsurile restrictive împotriva Belarus (1), în special articolul 8a alineatul (1),
întrucât:
(1)
La 18 mai 2006, Consiliul a adoptat Regulamentul (CE) nr. 765/2006 privind măsurile restrictive împotriva Belarus.
(2)
Pe baza unei revizuiri a Deciziei 2010/639/PESC a Consiliului din 25 octombrie 2010 privind măsurile restrictive împotriva Belarus (2), Consiliul a decis că măsurile restrictive ar trebui să fie prelungite până la 31 octombrie 2013 și că informațiile referitoare la persoanele și entitățile incluse pe listă ar trebui actualizate.
(3)
Din motive de claritate, măsurile impuse prin Decizia 2010/639/PESC au fost integrate în Decizia 2012/642/PESC a Consiliului din 15 octombrie 2012 privind măsuri restrictive împotriva Belarus (3), care înlocuiește Decizia 2010/639/PESC. Decizia 2012/642/PESC consolidează, de asemenea, într-o singură anexă, listele persoanelor și ale entităților care fac obiectul măsurilor restrictive.
(4)
Listele persoanelor fizice și juridice și ale entităților și organismelor care fac obiectul măsurilor restrictive, astfel cum sunt prevăzute în anexele I, IA și IB la Regulamentul (CE) nr. 765/2006, au fost consolidate într-o singură anexă, anexa I. Informațiile referitoare la persoanele fizice și juridice și la entitățile și organismele incluse pe listă ar trebui să fie actualizate.
(5)
Anexa I la Regulamentul (CE) nr. 765/2006 ar trebui modificată în consecință,
ADOPTĂ PREZENTUL REGULAMENT:
Articolul 1
Textul prevăzut în anexele I, IA și IB la Regulamentul (CE) nr. 765/2006 se înlocuiește cu textul prevăzut în anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 noiembrie 2012.

Labels: 18
5